Odense Adresse-Contoirs Efterretninger, 1840-06-16
Jforgaars afbrændte paa Munkebo Bakke et Huus; Jlden, der siges at være paasat, brød ud netop som Folkene skulde gaae til Alters. (Meddeelt.) At tage Notits af de Forsvarsgrunde, hvormed ubeføiede Angreb paa sagesløs Mand afbødes, er ikke Meer, end hvad den simple Retfærdighedsfølelse tilsiger. En kort Anmeldelse af Hr. Dr. Kalkars vakkre Slutningsord i hiin famse Strid: "Til Publikum i Anledning af Lectoratet i det græske Sprog ved Sorø Academie, vil derfor være Læserne saa meget kjærkommere, som det fremføres i en Tone, der aldrig burde tilsidesættes af Nogen, der vil regnes til den videnskabelig Dannedes Klasse. Sagen angaaer, som bekjendt, de mageløs haarde Beskyldninger, der reistes i "Fædrelandet imod Dr. Kalkaar, alene fordi han havde indstillet sig blandt Ansøgerne til Lectoratet i det græske Sprog ved Sorøe, Academie, hvoraf Anledning toges til at overfalde ham som Den, der søgde et Embede, hvortil han var aabenbart uqvalificeret, viste Paatrængenhed, ja selv,Mangel af videnskabelig Aand og Kundskaber, m. m. - Uden at indlade sig paa at undersøge, hvorvidt en Mand fortjener at gjøres til Gjenstand for offentlig Daddel, alene af den Grund at han indstiller sig mellem dem, der søge et Embede, da dog Bønner og Begjæringer, endog de urimeligste, hidtil i den civiliserede Verden ikke have været regnet til de Forbrydelser, for hvilke Man kunde indstevnes for Publikums Domstoel, oplyser den høiærværdige Forfatter, at han først i nogle Aar havde været Lærer i Græsk i nogle Klasser i Borgerdydskolen paa Christianshavn, der dengang stod under afg. Prof. J. Møllers Bestyrelse, som ved hans Afgang meddeelte ham det hæderlige Vidnesbyrd, at Skolen nødigen mistede en saa fortrinlig Lærer. Derpaa har endeel af Underviisningen i Græst i de tvende øverste Klasser ved Odense Cathedralskole i de sidst forløbne 13 Aar været ham overdraget, og til Beviis for, hvorledes han har røgtet dette Kald, tjener, at af de siden 1827 dimitterede 103 Candidater herfra have 76 faaet land, (hvoraf 17 præ ceteris) og 27 hand ill. for Græsk ved Exammen artium ved Kjøbenhavns Universitet. J nærværende Tilfælde, hvor det kun kommer an paa, om Dr. Kalkar var qvalificeret - ikke til at faae, men til at søge - hiint Embede, maae disse dokumenterede Oplysninger gjelde som de uimodsigeligste Beviser for, hvorlidet underrettede om Sandheden, hvor uretfærdige i Dommen de kunne være, der ofte ville lede Folkemeningen om fædrenelandske Gjenstande, og saaledes afgive et Aftstykke i den Kamp, til hvilken alle virkeligen liberale Mænd maae forene sig imod visse Blades stormende Vildhed, dersom den sande Liberalitet skal seire. Ligesom Lectoratet iøvrigt intet synderligt Tiltrækkende havde for Hr. Doctoren, hvis kjæreste Syssel er Theologie og den theologiske Videnskab, saaledes var det en naturlig Følelse og Pligt hos ham, efter de paagieldende Omstændigheder, at hæve Stridspunctet ved at tage sin Ansøgning tilbage, og udbad han sig derfor under 18 Februar d. A., at der allernaadigst ikke maatte blive reflecteret videre paa hans Bøn om Lectoratet. Naar Man har benyttet hiin Anledning til at kaste Skygge paa Forfatterens Karakteer, Skribentvirksomhed, og personlige Forhold, da svarer han med ædel Selvfølelse: "Mit offentlige og private Liv ligger fra min første Fremtrædelse aabent for alle mine Medborgere; jeg behøver, ikke at slaae Øinene ned, men tør frit spørge, om det har været indviet til andet, end til Bestræbelser - hvis Mangelfuldhed jeg vistnok erkjender - i Skolens og Kirkens Tjeneste, i Fag, som ydre og indre Kald anviste mig som Kredsen for min Virksomhed?" Angaaende sine videnskabelige Arbeiders Værd yttrer han sig saaledes: "Jkkun een Egenskab er jeg mig bevidst at besidde, nemlig en levende Følelse for Sandhed; det er mit Ønske, og mit Haab, at jeg maa bevare denne usvækket, ligesom det er min trøsterigste Overbeviisning under al den Miskjendelse, som Livets Strid har ført over mig, at min hele Skribentvirksomhed er begrundet i en inderlig Kjærlighed til Sandhed, en alvorlig Attraae efter at vække Jnteresse for Religionens og Borgersamfundets Goder, efter at modarbeide det Fordærvelige under alle Skikkelser; man vil aldrig finde min Pen dyppet uden i Sandhedens og Retfærdighedens Tjeneste." - Denne Prøve maa være nok til at formaae enhver Sandhedskjærlig, hvem Sagen interesserer, til at gjøre sig bekjendt med selve Forsvars skriftet.